Sacrosancte Dei ecclesie Sancti Vincentii Matiscensis, cui Ado episcopus preest. Ego Giraldus et uxor mea Eldegardis donamus ad ipsam casam Dei, in alimoniam fratrum, aliquid de rebus nostris que sunt site in pago Matisconensi, in agro Cardunacensi, in villa Geru: hoc est curtilum indominicatum cum vinea que terminatur a mane terra Sancti Desiderii, a medio die de ipsa hereditate, a sero via publica, a circio Sancti Eugendi; habet in longo perticas XVI, in lato in unaquaque fronte perticas VIII.